b"\n_START_ARTICLE_\nSilent Hill (film)\n_START_SECTION_\nVsebina\n_START_PARAGRAPH_\nRose Da Silva in njen mo\xc5\xbe Cristopher imata te\xc5\xbeave s h\xc4\x8derko Sharon, ki hodi v spanju zaradi no\xc4\x8dnih mor o kraju Silent Hill, ki je zapu\xc5\xa1\xc4\x8deno \xc5\xbee trideset let zaradi po\xc5\xbeara, ki je razdejal mesto. \xc4\x8ceprav se Cristopher s tem ne strinja, se Rose odlo\xc4\x8di da bo s Sharon obiskala mesto in poskusila najti odgovore. Njeno \xc4\x8dudno obna\xc5\xa1anje vzbudi pozornost policistke Cybil Bennett. Cybil sku\xc5\xa1a Rose ustaviti, a Rose zbe\xc5\xbei, nato pa se na cesti pojavi dekle ki povzro\xc4\x8di prometno nesre\xc4\x8do in Rose izgubi zavest. Ko se \xc4\x8dez nekaj \xc4\x8dasa zbudi, ugotovi da je Sharon izginila, in da je mesto prekrito v meglo in pepel._NEWLINE_Med raziskovanjem mesta, Rose za\xc4\x8dne slediti dekletu, ki je zelo podobno njeni h\xc4\x8derki, vendar kmalu spozna, da v mestu vladajo ne\xc4\x8dlove\xc5\xa1ka bitja, ki se zgrnejo nad mesto ko napo\xc4\x8di tema. Rose sli\xc5\xa1i za dekle Alesso Gillespie, ki jo je za\xc5\xbegal fanati\xc4\x8den mestni kult. Njena mati Dahlia, se potika po mestu in se po\xc4\x8duti krivo za to kar se je zgodilo njeni h\xc4\x8derki. Rose se kmalu pridru\xc5\xbei Cybil, ki prav tako obti\xc4\x8di v mestu ki ga omejuje prepad. Medtem Cristopher raziskuje mesto s policistom Thomasom Gucciem, vendar brez uspeha. Cristopher najde fotografijo Allesse in se napoti v siroti\xc5\xa1nico, kjer je bila posvojena Sharon. Tam ga zaloti Gucci in mu pove, da je \xc5\xbeivel v Silent Hillu in re\xc5\xa1il Alesso pred po\xc5\xbearom. Cristopheru predlaga naj preneha z iskanjem in se vrne domov._NEWLINE_Rose in Cybil odideta v hotel, ki ga je neko\xc4\x8d uporabljal kult. Tam sre\xc4\x8data mentalno zaostalo Ano. Rose spozna temno Alesso, ki predstavlja po\xc5\xbegano Sharon. Takrat napo\xc4\x8di tema in Rose, Cybil in Ana pobegnejo v cerkev kulta, vendar Ano vzame iz ko\xc5\xbee velikanska po\xc5\xa1ast-Piramid Head. Vodja kulta, Alessina teta Christabella, predlaga da ''demon'' ve kje je Sharon. Kult Rose in Cybil odpelje v bolni\xc5\xa1nico in jima pove, da je demon v kleti. Ko pa opazijo sliko Sharon na Rosini veri\xc5\xbeici, ki jo je ta izgubila v cerkvi, jo Cristabella imenuje za \xc4\x8darovnico in naro\xc4\x8di me\xc5\xa1\xc4\x8danom, naj jo ubijejo. Cybil sku\xc5\xa1a Rose za\xc5\xa1\xc4\x8dititi, zato se spopade z me\xc5\xa1\xc4\x8dani vendar jo ti brutalno pretepejo,onesposobijo in ujamejo. Medtem Rose z dvigalom uspe priti do kleti._NEWLINE_Rose najde Alessino sobo in spozna, da je temna Alessa le poosebitev Alessine jeze in tema\xc4\x8dnosti. Alessa ji razkrije, da jo je kult za\xc5\xbegal, ker je bila nezakonski otrok in ker je imela nadnaravne mo\xc4\x8di. Vendar je Alessa pre\xc5\xbeivela kot temna Alessa in ustvarila obdobja teme nad mestom. Temna Alessa tako prosi Rose za pomo\xc4\x8d pri ma\xc5\xa1\xc4\x8devanju saj ima dostop do cerkve kulta. Kult medtem ugrabi Sharon, ki jo je skrivala Dahlia. Prav tako Cybil (\xc5\xbeivo) za\xc5\xbegejo, \xc5\xa1e preden umre, pa Cybil Sharon zagotovi, da bo Rose pri\xc5\xa1la po njo._NEWLINE_Rose se vrne v cerkev in obto\xc5\xbeuje Cristabello, ta pa jo nato zabode v vrat. Rosina kri spusti v cerkev temo in Alessa pobije vse \xc4\x8dlane kulta, prizanese pa le Dahlii. Rose pove Dahlii, da je mati v o\xc4\x8deh otrok bog (ponovi izjavo Cybil, ki ji je to povedala, preden sta se nameravali spustiti v klet ). Nato se s Sharon vrne domov. Cristopher je \xc5\xbee doma ko se Rose in Sharon vrneta, vendar dom najdeta v megli Silent Hilla, ki ju lo\xc4\x8duje do Cristopherja."